作者:李曾伯
標題:蘭陵王
內容:甚天色。苦問桃紅李白。伊祈氏，沙際才歸，依約春回曉煙溼。老寒猶煞忒。景物。中年慣識。天應遣，雨洗風梳，柳睡花眠尚無力。名園謾他適。任黃四栽培，殷七奇特。一年好處須寒食。待花畔攜酒，酒邊索句，春餘太半未須急。記舊隱幽寂。我亦。幾時得。歸檢點苔封，評品梅格。教看林下休官一。與鶯花分界，漁樵爭席。撫松長嘯，芳菲事，盡渠惜。